**Analýza vplyvov na podnikateľské prostredie**

**Názov materiálu:** Návrh nariadenia vlády Slovenskej republiky, ktorým sa dopĺňa národný zoznam území európskeho významu

**Predkladateľ:** Ministerstvo životného prostredia Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá* | *0* | *0* |
| *B. Poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá, B. Poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

Predkladaným návrhom bude **doplnený národný zoznam území európskeho významu (ÚEV) o 97 lokalít** podľa požiadaviek Európskej komisie (konanie k porušeniu č. 2016/2091 vo fáze odôvodneného stanoviska). **Predkladaným materiálom nedochádza k zmene regulácie (dane, odvody, poplatky, nepriame finančné náklady).**

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

*Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené.*

*Uveďte hlavné body konzultácií a ich závery.*

*Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania.*

*Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.*

**Predkladaný materiál nie je zameraný na zmenu podnikateľského prostredia. Štátne a neštátne subjekty boli súčasťou prerokovaní** podľa § 27 ods. 3 podľa zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“),podľa ktorého: *„Ministerstvo alebo ním poverený okresný úrad v sídle kraja prerokuje s vlastníkmi, správcami a nájomcami pozemkov dotknutých zamýšľanou ochranou zaradenie územia európskeho významu do národného zoznamu; súčasťou prerokovania je najmä odôvodnenie zaradenia lokality do národného zoznamu, vymedzenie činností, na výkon ktorých je potrebný súhlas orgánu ochrany prírody alebo výkon ktorých je zakázaný podľa tohto zákona, a spôsob náhrady za obmedzenie bežného obhospodarovania (*[*§ 61*](https://www.slov-lex.sk/pravne-predpisy/SK/ZZ/2002/543/20210901#paragraf-61)*).“*

Pozvánky na rokovania, ako aj oznámenia Ministerstva životného prostredia Slovenskej republiky (MŽP SR), obsahovali odkaz na uvedené ustanovenie § 27 ods. 3 zákona č. 543/2002 Z. z., resp. jeho jednotlivé body (t. j. **predmetom prerokovaní bolo odôvodnenie zaradenia lokality, vymedzenie činností, ktorých výkon bude zakázaný alebo obmedzený a spôsob náhrady za obmedzenie bežného obhospodarovania**).

**Pozemky v štátnom vlastníctve tvoria 3 330 ha**, tieto sú v katastri nehnuteľností evidované nasledovne: Slovenská republika (2 259 ha), Slovenský pozemkový fond (490 ha), Slovenský vodohospodársky podnik, š. p. (444 ha), Lesy Slovenskej republiky, š. p. (134 ha) a Národná diaľničná spoločnosť, a. s. (3 ha). Prerokovania s týmito subjektmi, ako aj banskými úradmi, ako aj Slovenskou poľovníckou komorou a Slovenským rybárskym zväzom – Radou, ako aj dotknutými ministerstvami a ďalšími inštitúciami v ich riadení zvolalo osobitnými pozvánkami. Celkovo sa v rokoch 2020 a 2021 uskutočnilo **25 rokovaní na úrovni MŽP SR a ďalších vyše 30 rokovaní na úrovni ŠOP SR**. Zo všetkých prerokovaní boli vyhotovené písomné záznamy.

**Pozemky v neštátnom vlastníctve tvoria 6 865 ha**, vlastnia ich fyzické osoby (5 935 ha), družstvá a spoločnosti s ručením obmedzeným (452 ha), združenia a cirkvi (237 ha), samosprávne orgány (153 ha) a iné súkromné subjekty (88 ha). Pre vlastníkov, správcov a nájomcov pozemkov boli určené prerokovania na obecných/okresných úradoch, MŽP SR zaslalo **pozvánky na spolu 154 rokovaní**. Pre každú lokalitu bola pripravená **verejná vyhláška** k zámeru zaradiť lokalitu do národného zoznamu ÚEV, ktorej súčasťou bola mapa lokality a zoznam parciel podľa evidencie registra C i registra E katastra nehnuteľností, ktoré celé alebo časťou zasahujú do tejto lokality. V týchto podkladoch bolo tiež vyznačené, či/ako sa mení v lokalite stupeň ochrany. Oznámenia v zmysle zákona č. 543/2002 Z. z.dostali na vedomie aj všetky urbárske spoločnosti. MŽP SR spolu s verejnými vyhláškami zaslalo aj osobitné **listy na obce**, ktorými ich informovalo o návrhu a požiadalo o informovanie dotknutej verejnosti aj na úradných tabuliach obcí. Rokovania z poverenia MŽP SR viedli okresné úrady v sídle kraja, v súčinnosti so ŠOP SR. Zo všetkých prerokovaní boli vypracované písomné záznamy, ktoré boli zaslané na MŽP SR. Predkladaný materiál bol následne dopracovaný v súčinnosti so ŠOP SR, ktorá zodpovedá za odbornú kvalitu návrhu doplnku. Zapracované boli predovšetkým požiadavky na vymedzenie a spresnenie hraníc navrhovaných lokalít s ohľadom na už schválené územné plány obcí.

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

Ako je uvedené v časti 3.4, predkladaným materiálom **môže dôjsť v niektorých lokalitách** v dôsledku zvýšenia stupňa ochrany prírody a krajiny **k obmedzeniu bežného obhospodarovania**, za čo podľa § 61 zákona č. 543/2002 Z. z. patrí vlastníkovi za podmienok ustanovených týmto zákonom náhrada. Zmeny obhospodarovania (lesných a poľnohospodárskych) pozemkov bude možné riešiť formou zmluvnej starostlivosti (§ 61d zákona č. 543/2002 Z. z.), v prípade bezzásahu (na lesných pozemkoch) sa predpokladá finančná náhrada. Alternatívnym ekonomickým nástrojom je finančný príspevok. Podrobnosti sú uvedené v analýze vplyvu na rozpočet verejnej správy, na zamestnanosť vo verejnej správe a financovanie návrhu.

Predkladateľ **nepredpokladá vytvorenie resp. zmenu bariér na trh, rozdiely** v zaobchádzanís niektorými podnikmi alebo produktmi, ani vplyv na cezhraničné investície či dostupnosť základných zdrojov**.**

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

zvyšuje  nemení  znižuje

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

zvyšuje  nemení  znižuje

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Do tejto časti uveďte, ak predkladaný materiál zavádza, upravuje alebo ruší sankcie alebo pokuty. Medzi iné vplyvy zaraďte aj vplyv na inovácie, vedu a výskum.*

**Vo väčšine novo navrhovaných lokalít sa nepredpokladá zmena súčasného spôsobu využívania, nakoľko ide o obhospodarované pozemky, kde je kosenie a pasenie podmienkou zachovania biotopov európskeho významu a na ne viazaných druhov.** V prípade obmedzenia bežného obhospodarovania vzniká právny nárok na náhradu.

Podmienky ochrany, resp. ich zmena oproti súčasnému stavu, vyplývajú zo stupňa ochrany, nakoľko ÚEV podľa zákona č. 543/2002 Z. z. majú priradený 2., 3., 4. a lebo 5. stupeň ochrany. **Zvýšenie stupňa ochrany sa týka cca 50 % výmery lokalít, pričom v 96 % ide o zvýšenie z 1. stupňa na 2. stupeň**. Podrobnosti sú uvedené v tabuľke:

|  |  |  |  |  |
| --- | --- | --- | --- | --- |
| Zmena stupňa ochrany | Na 2. stupeň (ha) | Na 3. stupeň (ha) | Na 4. stupeň (ha) | Na 5. stupeň (ha) |
| Z 1. stupňa | 4 931 | 71 | 7 | 42 |
| Z 2. stupňa | *(3 413)* | - | 82 | - |
| Z 3. stupňa | - | *(1 628)* | 6 | - |
| Zo 4. stupňa | - | - | *(15)* | - |
| Z 5. stupňa | - | - | - | - |
| **Spolu v stupni** | **8 344** | **1 699** | **110** | **42** |

Podľa § 61 zákona č.543/2002 Z. z. *„(1) Ak dochádza v dôsledku obmedzení a opatrení vyplývajúcich zo zákazov a iných podmienok ochrany prírody a krajiny ustanovených týmto zákonom alebo na jeho základe k obmedzeniu bežného obhospodarovania, patrí vlastníkovi za podmienok ustanovených týmto zákonom náhrada, ktorou sa rozumie:*

*a) zámena pozemku za iný vhodný pozemok vo vlastníctve štátu, ak je možná (*[*§ 61a*](https://www.slov-lex.sk/pravne-predpisy/SK/ZZ/2002/543/20210901#paragraf-61a)*),*

*b)nájom pozemku (*[*§ 61b*](https://www.slov-lex.sk/pravne-predpisy/SK/ZZ/2002/543/20210901#paragraf-61b)*),*

*c) výkup pozemkov do vlastníctva štátu (*[*§ 61c*](https://www.slov-lex.sk/pravne-predpisy/SK/ZZ/2002/543/20210901#paragraf-61c)*),*

*d)zmluvná starostlivosť (*[*§ 61d*](https://www.slov-lex.sk/pravne-predpisy/SK/ZZ/2002/543/20210901#paragraf-61d)*) alebo*

*e) finančná náhrada (*[*§ 61e*](https://www.slov-lex.sk/pravne-predpisy/SK/ZZ/2002/543/20210901#paragraf-61e)*).*

*(2) Bežným obhospodarovaním sa podľa tohto zákona rozumie*

*a) obhospodarovanie poľnohospodárskej pôdy v súlade s osobitným predpisom,*[*89)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-89)

*b) bežné hospodárenie v lesoch,*[*90)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-90)

*c) hospodárenie na inom pozemku, ako je uvedené v písmenách a) a b), ktoré je v súlade s podmienkami určenými v povolení činnosti podľa osobitných predpisov.*[*91)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-91)

**Obmedzenie bežného obhospodarovania sa predpokladá na pozemkoch v celkovej výmere 208 ha, kde dochádza k zvýšeniu na 3., 4 a alebo 5. stupeň ochrany**, pričom v prípade 5. stupňa sa predpokladá finančná náhrada, v ostatných prípadoch zmluvná starostlivosť. **Uplatnenie uvedených finančných nástrojov sa vykonáva /realizuje za účelom kompenzáciepotenciálnych negatívnych vplyvov na podnikateľské prostredie z hľadiska obmedzenia bežného obhospodarovania v zmysle platnej legislatívy.** Alternatívnym ekonomickým nástrojom je finančný príspevok. Podrobnosti vrátane odhadovanej výšky finančnej náhrady sú uvedené v analýze vplyvu na rozpočet verejnej správy, na zamestnanosť vo verejnej správe a financovanie návrhu.

V rámci novo navrhovaných lokalít sa pozemky na 4 486 ha prekrývajú s kategóriou trvalých trávnych pozemkov v rámci blokov LPIS (Land Parcel Identification System), ktoré sú po splnení ďalších podmienok oprávnené na podporu z Programu rozvoja vidieka SR 2014 – 2020.

Rozšírenie možností v rámci novej spoločnej poľnohospodárskej politiky by bolo prínosom pre užívateľov pozemkov v týchto lokalitách, čo predstavuje pozitívny vplyv pre budúce programové obdobie 2023 - 2027. Potenciálny pozitívny vplyv na podnikateľské prostredie v nasledujúcich rokoch predstavuje značka „Natura 2000“, ktorá sa v niektorých členských štátoch EÚ používa na propagáciu výrobkov a služieb, či pri zlepšenie potenciálu pre niektoré formy cestovného ruchu. V podmienkach Slovenska tieto možnosti nie je značka „Natura 2000“ zatiaľ zavedená.

Alternatívnym ekonomickým nástrojom je finančný príspevok. Podľa § 60 zákona č. 543/2002 Z. z*.:*

*(1) Finančný príspevok zo štátneho rozpočtu je určený na*

*a) udržiavanie alebo dosiahnutie priaznivého stavu osobitne chránenej časti prírody a krajiny, ktorý nie je možné dosiahnuť len bežným obhospodarovaním pozemku,*

*b) udržiavanie budovy alebo podzemného priestoru vytvoreného ľudskou činnosťou, ak sú tieto budovy alebo priestory potrebné na zabezpečenie ochrany chránených živočíchov, ktoré sú na ne viazané.*

*(2) Finančný príspevok poskytuje orgán ochrany prírody na základe písomnej zmluvy uzatvorenej medzi orgánom ochrany prírody alebo ním poverenou organizáciou ochrany prírody a vlastníkom, správcom alebo nájomcom dotknutého pozemku, budovy alebo podzemného priestoru.*

*(3) Finančný príspevok sa môže poskytnúť vlastníkovi, správcovi alebo nájomcovi pozemku na zabezpečenie opatrení týkajúcich sa starostlivosti o pozemok, budovu alebo podzemný priestor*

*a) v chránenom areáli, prírodnej rezervácii, prírodnej pamiatke, národnej prírodnej rezervácii, národnej prírodnej pamiatke a chránenom vtáčom území,*

*b) v území európskeho významu,*

*c) v územiach medzinárodného významu,*

*d) s chráneným stromom alebo*

*e) s chránenými druhmi živočíchov a rastlín.*

*(4) Výška finančného príspevku je vyjadrením nákladov vlastníka, správcu alebo nájomcu dotknutého pozemku, budovy alebo podzemného priestoru na zabezpečenie realizácie opatrení týkajúcich sa starostlivosti o pozemok, budovu alebo podzemný priestor a určuje sa dohodou medzi orgánom ochrany prírody alebo ním poverenou organizáciou ochrany prírody a vlastníkom, správcom alebo nájomcom podľa*

*a) náročnosti a rozsahu opatrení týkajúcich sa starostlivosti o pozemok, budovu alebo podzemný priestor,*

*b) nákladov na opatrenia týkajúce sa starostlivosti o pozemok, budovu alebo podzemný priestor obvyklých v mieste realizácie,*

*c) rozdielu nákladov medzi bežným obhospodarovaním pozemku rovnakej bonity v mieste realizácie opatrení týkajúcich sa starostlivosti o pozemok alebo udržiavaním budovy alebo podzemného priestoru a požadovaným spôsobom obhospodarovania alebo udržiavania.*

*(5) Finančný príspevok možno poskytnúť až do výšky 100 % rozdielu nákladov podľa odseku 4 písm. c).*

*(6) Finančný príspevok sa poskytuje pred realizáciou dohodnutých opatrení týkajúcich sa starostlivosti o pozemok, budovu alebo podzemný priestor, a to v tom kalendárnom roku, keď sa záväzok vlastníka, nájomcu alebo správcu dotknutého pozemku, budovy alebo podzemného priestoru zabezpečiť príslušné opatrenie na udržanie alebo dosiahnutie priaznivého stavu osobitne chránenej časti prírody a krajiny má plniť.*

*(7) Finančný príspevok možno použiť len na účel, na ktorý bol poskytnutý. Nepoužité prostriedky je vlastník, správca alebo nájomca dotknutého pozemku, budovy alebo podzemného priestoru povinný vrátiť do štátneho rozpočtu.*

*(8) Ak vlastník, správca alebo nájomca dotknutého pozemku, budovy alebo podzemného priestoru použil finančný príspevok v rozpore s určeným účelom alebo s určenými alebo dohodnutými podmienkami, je povinný ho vrátiť do štátneho rozpočtu a zároveň zaplatiť penále podľa osobitného predpisu.*[*88)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-88)

*(9) Orgán ochrany prírody alebo ním poverená organizácia ochrany prírody je povinná zisťovať všetky okolnosti potrebné na poskytnutie finančného príspevku a kontrolovať jeho použitie.*

**Môže tiež dôjsť k zvýšeniu administratívnej náročnosti** hlavne pri uplatnení § 28 zákona č. 543/2002 Z. z.,podľa ktorého:

„(*5) Akýkoľvek plán, program*[*64b)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-64b) *alebo projekt*[*64c)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-64c) *(ďalej len „plán alebo projekt“), ktorý môže mať pravdepodobne samostatne alebo v kombinácii s iným plánom alebo projektom na územie európskej sústavy chránených území významný vplyv, nemožno podľa tohto zákona alebo osobitných predpisov schváliť, povoliť alebo odsúhlasiť (ďalej len „schváliť alebo povoliť“), ak nebol predmetom primeraného hodnotenia vplyvov na územie európskej sústavy chránených území z hľadiska cieľov jeho ochrany (ďalej len „primerané hodnotenie vplyvov“) a nebolo preukázané, že nebude mať nepriaznivý vplyv na integritu tohto územia z hľadiska cieľov jeho ochrany (ďalej len „nepriaznivý vplyv na integritu územia“); ustanovenie odseku 11 týmto nie je dotknuté.*

*(6) Každý, kto obstaráva alebo zamýšľa uskutočniť plán alebo projekt podľa odseku 5, je povinný predložiť návrh plánu alebo projektu na posúdenie orgánu ochrany prírody; návrh plánu alebo projektu možno predložiť spolu so žiadosťou o vydanie rozhodnutia alebo záväzného stanoviska, ak sa ich vydanie k návrhu plánu alebo projektu podľa tohto zákona vyžaduje.*

*(7) Orgán ochrany prírody posudzuje návrh plánu alebo projektu z hľadiska možnosti jeho významného vplyvu na územie európskej sústavy chránených území a vydáva k nemu odborné stanovisko. Orgán ochrany prírody vydáva odborné stanovisko k návrhu plánu alebo projektu z vlastného podnetu alebo na základe žiadosti navrhovateľa. Ak orgán ochrany prírody vydáva záväzné stanovisko k návrhu programu starostlivosti o lesy podľa* [*§ 9 ods. 1 písm. m)*](https://www.slov-lex.sk/pravne-predpisy/SK/ZZ/2002/543/20210901#paragraf-9.odsek-1.pismeno-m)*, ktorý sa vzťahuje na územie európskej sústavy chránených území, odborné stanovisko je jeho súčasťou.*

*(8) Ak podľa odborného stanoviska orgánu ochrany prírody nemožno vylúčiť pravdepodobnosť významného vplyvu plánu alebo projektu na územie európskej sústavy chránených území, či už samostatne alebo v kombinácii s iným plánom alebo projektom, návrh plánu alebo projektu podlieha primeranému hodnoteniu vplyvov v konaní podľa osobitného predpisu.*[*64)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-64)

*(9) Na účely primeraného hodnoteniu vplyvov je navrhovateľ povinný vypracovať alternatívne riešenia návrhu plánu alebo projektu a opatrenia s cieľom vylúčiť nepriaznivý vplyv návrhu plánu alebo projektu na územie európskej sústavy chránených území alebo v čo možno najväčšej miere takýto vplyv zmierniť, ak jeho vylúčenie nemožno dosiahnuť.*

*(10) Primerané hodnotenie vplyvov návrhu plánu alebo projektu sa vypracúva ako súčasť dokumentácie podľa osobitného predpisu.*[*64d)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-64d) *Dokumentáciu k primeranému hodnoteniu vplyvov je oprávnená vyhotovovať autorizovaná osoba (§ 28a) alebo organizácia ochrany prírody prostredníctvom autorizovanej osoby, ktorá je v pracovnoprávnom vzťahu s organizáciou ochrany prírody.*

*(11) Ak sa na základe primeraného hodnotenia vplyvov v konaní podľa osobitného predpisu*[*64)*](https://www.slov-lex.sk/pravne-predpisy/SK/ZZ/2002/543/20210901#poznamky.poznamka-64) *nepreukáže, že plán alebo projekt nebude mať nepriaznivý vplyv na integritu územia, a neexistujú iné alternatívne riešenia bez nepriaznivého vplyvu na integritu územia, alebo ak také nie sú, s menším nepriaznivým vplyvom, takýto plán alebo projekt možno podľa tohto zákona alebo osobitných predpisov schváliť alebo povoliť, len ak sa musí realizovať z naliehavých dôvodov vyššieho verejného záujmu a za podmienky uloženia kompenzačných opatrení. Kompenzačné opatrenia musia byť v porovnateľnom rozsahu zamerané na nepriaznivo ovplyvnené druhy a biotopy a musia zabezpečiť funkcie porovnateľné s funkciami, ktoré plnilo územie ovplyvnené plánom alebo projektom tak, aby bola zabezpečená ochrana celkovej koherencie európskej sústavy chránených území.*

*(12) Ak sa na území európskej sústavy chránených území vyskytujú prioritné biotopy alebo prioritné druhy, plán alebo projekt podľa odseku 11 možno schváliť alebo povoliť len z takých naliehavých dôvodov vyššieho verejného záujmu, ktoré sa týkajú verejného zdravia a verejnej bezpečnosti ľudí alebo priaznivých dôsledkov zásadného významu na životné prostredie. Z iných naliehavých dôvodoch vyššieho verejného záujmu možno takýto plán alebo takýto projekt schváliť alebo povoliť len v súlade so stanoviskom Európskej komisie.*

*(13) O tom, či schválenie alebo povolenie plánu alebo projektu s nepriaznivým vplyvom na integritu územia predstavuje naliehavý vyšší verejný záujem, rozhoduje vláda na základe návrhu, ktorý predkladá ministerstvo na základe žiadosti ústredného orgánu štátnej správy, do pôsobnosti ktorého plán alebo projekt patrí. Súčasťou žiadosti je aj informácia o rozsahu a lokalizácii navrhovaných kompenzačných opatrení a výške finančných prostriedkov potrebných na ich realizáciu a stanovisko ministerstva k rozsahu a lokalizácii navrhovaných opatrení uvedených v informácii; informáciu vyhotovuje navrhovateľ a stanovisko vydáva ministerstvo na základe žiadosti navrhovateľa.*

*(14) Návrh kompenzačných opatrení vypracúva na náklady navrhovateľa organizácia ochrany prírody alebo autorizovaná osoba (§ 28a) v spolupráci s organizáciou ochrany prírody. K návrhu kompenzačných opatrení je navrhovateľ povinný si vyžiadať súhlas ministerstva, a to ešte pred schválením alebo povolením plánu alebo projektu.*

*(15) Vykonanie kompenzačných opatrení je navrhovateľ povinný zabezpečiť na vlastné náklady spravidla pred uskutočnením činnosti. Ak navrhovateľ nezabezpečí vykonanie kompenzačných opatrení, môže ich vykonanie zabezpečiť ministerstvo alebo ním poverená organizácia ochrany prírody na jeho náklady.*

*(16) Podrobnosti o primeranom hodnotení vplyvov a kompenzačných opatreniach ustanoví všeobecne záväzný právny predpis, ktorý vydá ministerstvo“.*

Ide **o postup, ktorý vyplýva z platnej EÚ a národnej legislatívy.** V novo navrhovaných ÚEV sa uplatňuje už teraz, napr. ak ide o lokality, ktoré sú rozširovaním schválených ÚEV.